《湖山堂宴赠天使还京》
元代·张昱

画旗风里绣筵开，竟日歌钟乐未回。柳拂玉鞍秋系马，酒淹罗袖醉传杯。

杭城近自月前复，使者适从天上来。归对大廷真得实，眼中诸将尽奇才。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。